اسلام آباد:اسپیکر قومی اسمبلی راجہ پرویز اشرف تحریک انصاف نا 35 باسک انا استیفہ ءِ منظور کرے، الیکشن کمیشن 35 باسک ءِ ڈی نوٹیفائی ہم کرے۔ اسپیکر قومی اسمبلی راجہ پرویز اشرف پک کرے کہ او پی ٹی آئی نا 35 باسک انا استیفہ ءِ منظور کرینٹ، ہرا قومی اسمبلی نا باسک آتا استیفہ ءِ منظور کننگانے اوفتیٹی پرویز خٹک، قاسم سوری، اسد قیصر، علی امین گنڈا پور، نورالحق قادری، عطااللہ، راجہ خرم نواز، عمران خٹک، عوامی مسلم لیگ نا سروک شیخ رشید، مراد سعید، عمرایوب خان، شہریار آفریدی، صداقت علی خان، غلام سرور خان، شیخ راشد شفیق و ایلوفک اوار ءُ۔ اوکان بیدس منصور حیات خان، فواد احمد، ثنا اللہ خان مستی خیل اس تا استیفہ غاک ہم منظور کننگانو۔ حماد اظہر، شفقت محمود، عامر ڈوگر، شاہ محمود قریشی، زرتاج گل، فہیم خان، سیف الرحمان، عالمگیر خان، علی زیدی نا استیفہ غاک ہم منطور کننگانو۔ ایلو کنڈ آن الیکشن کمیشن پی ٹی آئی نا قومی اسمبلی نا 35 باسک ءِ ڈی نوٹیفائی کرے۔(آن لائن)
